Nanangkaan

Nanangkaan; Patikan kebo; Euphorbia hirta L nyaéta hiji  tutuwuhan anu asalna tina kulawarga Euphorbiaceae.Loba kapanggih hirup liar di kebon, galengan sawah, tegalan, sisi jalan, sakapeung ogé kapanggih diburuan imah. Mangrupakeun tutuwuhan liar, nanangkaan kagolongkeun kana hama peperlakan, ku lantaran sok milu hirup dina saggireun tutuwuhan nu ngahaja dipelak.

Vernakular
Nanangkaan dina basa Indonésia disebut ogé patikan kebo, di sababaraha daérah nanangkaan disebut ogé: nona gendong anak, daun biji kacang, gelang susu, patikan jawa, kak-sekakan, sosononga, jeung sajabana.
Dinagara séjén nanangkaan ogé kapanggih hirup, kalayan mibanda ngaran anu béda-béda: di Cina katelahna fei yang ca, Urdu: lal dodhak, Bengali: boro-keruie, barokhervi, Gujarati: dudeli, Hindi: baridhudi, dudh ghas, dudhi, Jeung réa-réa deui.

Kandungan kimia
Nanangkaan mibanda kandungan kimia diantarana: myricyl alkohol, taraxerol, friedlin, betha amyrin, beta sitosterol, beta aufol, eufoorbl, triterpenoid eufol, tirukalol, eufodterol, hentricontane, flavonoid, tanin, jeung elagic acid (kembang). Sagigireun mibanda sipat dieuratik, nanangkaan ogé mibanda sipat racun, anti-inflamasi, jeung ngaleungitkeun ararateul (antipuritik).

Mangpaat jeung kagunaan
Tangkal jeung daunna bisa dimangpaatkeun pikeun ngubaran rupa-rupa kasakit. 
Pikeun ngubaran kasakit anu aya di jero awak, ku jalan daun, tangkal jeung akarna bisa digodog tuluy diinum caina, atawa bisa waé daun jeung tangkal katut akarna di poe sangkan garing, tuluy ditinyuh  minangka téh hérbal.
Pikeun ngubaran kasakit nu aya di luareun awak, daun, tangkal jeung akarna bisa dipaké kujalan dibebek atawa dirieus nepi ka lembut, tuluy ditaplokeun kana palebah nu nyeri.

Ubar
Nanangkaan bisa dimangpaatkeun pikeun ngubaran kasakit:
 Nyeri beuteung
 Gangguan kahampangan
 Brokhitis
 Mengi/Asma
 Gangguan cai susu
 Typus abdominalis
 Tinea pedis jeung eksim
 Gangguan ginjal (Pyelitis, nephritis)

Dicutat tina

Euphorbiaceae